Mέθοδος προσδιορισμού ολικής υδροξυτυροσόλης και τυροσόλης στο παρθένο ελαιόλαδο για την υποστήριξη των απαιτήσεων του ΕΚ 432/2012 «σχετικά με τη θέσπιση καταλόγου επιτρεπόμενων ισχυρισμών υγείας»
Creators: name: Μαστραλέξη, Ασπα Δημητρίου
Publisher: name: Aristotle University of Thessaloniki
Year: 2013
Subjects: Υδροξυτυροσόλη
Τυροσόλη
Παρθένο ελαιόλαδο
Hydroxytyrosol
Tyrosol
Virgin olive oil

description: Μια νέα τάση στον τομέα της επισήμανσης του παρθένου ελαιολάδου αποτελεί η διαφήμισή του με ισχυρισμό υγείας. Η αναγραφή του ισχυρισμού υγείας στην ετικέτα της συσκευασίας προϋποθέτει ότι το παρθένο ελαιόλαδο περιέχει τουλάχιστον 5 mg συνολικής υδροξυτυροσόλης και τυροσόλης (ελεύθερες και δεσμευμένες μορφές) στα 20 g ελαίου. Σκοπός της διπλωματικής εργασίας ήταν η ανάπτυξη μιας μεθοδολογίας ποσοτικού προσδιορισμού της συνολικής υδροξυτυροσόλης και της τυροσόλης με εύκολο, γρήγορο και οικονομικό τρόπο σε δείγμα παρθένου ελαιολάδου. Η εφαρμογή της μεθόδου της όξινης υδρόλυσης του πολικού κλάσματος είχε ως αποτέλεσμα την ελευθέρωση της υδροξυτυροσόλης και της τυροσόλης από τις δεσμευμένες μορφές τους όπως αποδείχτηκε από την εφαρμογή της σε δέκα πολικά κλάσματα δειγμάτων παρθένου ελαιολάδου 5 διαφορετικών ποικιλιών. Με τον τρόπο αυτό έγινε δυνατός ο ακριβέστερος ποσοτικός προσδιορισμός των 2 φαινολικών ενώσεων κατά την υγροχρωματογραφική ανάλυση τους. Δοκιμές με πρότυπη υδροξυτυροσόλη, τυροσόλη και ελαιοευρωπαΐνη έδειξαν ότι η όξινη υδρόλυση με διάλυμα H2SO4 1 Μ και θέρμανση στους 80 oC για 2 ώρες ήταν η κατάλληλη καθώς κάτω από αυτές τις συνθήκες η υδροξυτυροσόλη και η τυροσόλη παραμένουν δομικά σταθερές και παράλληλα λαμβάνει χώρα η υδρόλυση του εστερικού δεσμού της ελαιοευρωπαΐνης. Επιπλέον η συγκριτική μελέτη του προτεινόμενου πρωτοκόλλου υδρόλυσης του πολικού κλάσματος με διάλυμα H2SO4 1 Μ με πρωτόκολλο απευθείας υδρόλυσης του ελαίου με διάλυμα HCl 2Μ έδειξε ότι το πρωτόκολλο υδρόλυσης του πολικού κλάσματος πλεονεκτεί έναντι του δευτέρου (ποσοτική παραλαβή των φαινολικών ενώσεων, εύκολη αναπαραγωγή από εργαστήριο σε εργαστήριο).
description: A new trend in labeling of virgin olive oil is the advertisement with a health claim. The indication of the health claim on the label requires that the virgin olive oil contains at least 5 mg of total hydroxytyrosol and tyrosol (free and bound forms) in 20 g of olive oil. The aim of this thesis was to develop a methodology for analyzing the total contents of hydroxytyrosol and tyrosol in an easy, fast and affordable way in virgin olive oil. Acid hydrolysis of the phenolic fraction resulted in the release of hydroxytyrosol and tyrosol from its bound forms as shown the HPLC chromatograms of ten phenolic fractions of five different varieties of virgin olive oils. In this way most accurate quantification of these two phenolic compounds took place. Tests with standard solutions of hydroxytyrosol, tyrosol and oleuropein showed that acid hydrolysis with H2SO4 1 M and heating at 80 oC for 2 hours was satisfactory as under these conditions the hydroxytyrosol and tyrosol remained structurally stable, and the hydrolysis of the ester linkage of oleuropein took place. Moreover, the comparative study of the proposed hydrolysis protocol of the phenolic fraction with H2SO4 1 M with a protocol proposes direct hydrolysis of virgin olive oil with HCl 2M showed that the first protocol benefits over the second (better extraction of phenolic compounds, easy reproduction from laboratory to laboratory).